title: Vendema
text: A vendema ye la collita u recolección de las ugas pa fer vin. Lo tiempo de vendema ye entre chulio y octubre en lo hemisferio norte y febrero y abril en lo hemisferio sud. Esto ye seguntes lo grau de maturación de la uga que se quiera, ye dicir, de l'inte en que la proporción entre los zucres y acidos ye lo millor pa fer lo vin en qüestión. L'inte pa la vendema depende de:
  
   Condicions climaticas: contra mas gran la latitut, la uga mas tardana.
   Zona de producción: las ugas de las vinyas orientatas ta lo sud maturan antes que las que son orientatas ta lo norte. En zonas mas alteras las ugas maturan antes.
   Tipo d'uga: las vinyas d'uga blanca maturan por un regular antes que las d'uga negra.
   Tipo de vin que se quiera, determinato por mas u menos de bells componens como:
  zucres: contra mas zucre tienga la uga, mas grau d'alcol tendra lo vin. Ha de tener la cantidat de zucre chusta pa prencipiar la fermentación alcoholica.
  acidos: cal sustancias acidas pa que no se i críen bacterias dolentas pa la conservación de lo vin u que puedan producir malautías.
  components aromaticos: son diferents en o proceso de maturación de la uga, y dan caracteristicas especials a lo vin.
  
  Tipos de vendema 
  Bi'n ha dos trazas:
  Manual: ye pa fer vins d'alta calidat y de vins espumosos, en los que cal trigar los carrazos.
  Mecanica: la vendema mecanica ye mas economica. Cada vegata se fa mas en las zonas vinateras, y ye un feito que se da en las grans explotacions, que necesitan mas man d'obra.
  
  Referencias
  
  Veyer tamién 
  Carrazo.
  Ixarmiento.
  Malluelo.
  Pampa.
  Uga.
  Vinya.
  Vinyal.
  
  Viticultura